דיימונד פרינסס

דיימונד פרינסס (באנגלית: Diamond Princess, נסיכת היהלומים) היא אוניית תענוגות, הרביעית בסדרת גרנד, המופעלת על ידי Princess Cruises (אנ') (פרינסס קרוזס) שהיא חברת בת של קרניבל. האונייה כוללת 13 סיפונים. האונייה החלה את פעילותה בשנת 2004 ונבנתה על ידי Mitsubishi Heavy Industries(אנ') (מיצובישי תעשיות כבדות), יחד עם ספיר פרינסס Sapphire Princess(אנ') שגם היא החלה פעילותה באותה שנה. שאר האוניות בסדרת גרנד נבנו על ידי Fincantieri. האונייה הותאמה להפלגות באזור דרום-מזרח אסיה. ערך מורחב – מגפת הקורונה מגפת הקורונה היא מגפה עולמית מתמשכת של מחלת נגיף קורונה 2019 (COVID-19). הנגיף גרם להדבקתם של עשרות מיליונים ולמותם של יותר ממיליון בני אדם. המגפה פרצה לראשונה בדצמבר 2019 בעיר ווהאן בסין, ומאמצע פברואר 2020 החלה להתפשט במהירות לכל רחבי העולם. ב-4 בפברואר 2020 הייתה האונייה דיימונד פרינסס במים הטריטוריאליים של יפן כאשר התגלו בה 10 מקרים של הידבקות בנגיף הקורונה בזמן התפרצות נגיף קורונה. כ-3,700 נוסעים ואנשי צוות הוכנסו להסגר בן 14 ימים על ידי משרד הבריאות היפני. הספינה הורשתה לעגון בנמל יוקוהמה. ב-6 בפברואר אותרו 10 מקרי הידבקות נוספים בנגיף. ב-7 בפברואר מספר מקרי ההידבקות המאושרים בנגיף עלה ל-61 והאניה הפכה למוקד ההדבקות הגדול ביותר מחוץ לסין, באותה תקופה. ב-9 בפברואר הגיע מספר מקרי ההידבקות ל-130. עם הירידה מהספינה ולאחריה, הסתכם מספר המקרים שמקורם בספינה ב-712 נוסעים ואנשי צוות (לא כולל מקרים שהתגלו בנוסעים לאחר ששבו לארצותיהם). בין הנדבקים היו 145 אנשי צוות ו-567 נוסעים. הגיל החציוני של אנשי הצוות בספינה היה 36 ושל הנוסעים 69. 331 נוסעים היו ללא סימפטומים כלשהם (46.5 אחוזים). מתוך הנוסעים הסימפטומטיים (381 נוסעים) 9.7 אחוזים היו במצב קשה ונדרשו לטיפול נמרץ. ההחלמה בין נוסעי הספינה, שנדבקו במהלך פברואר 2020, הייתה איטית: נכון ל-16 במרץ 2020, החלימו רק 456 ומתו 7 במצטבר. נכון ל-21 במרץ החלימו 567, 137 עדיין הוגדרו כחולים ומתו 8. נכון ל-5 באפריל היו עדיין 82 שלא החלימו, ו-11 מתו. נכון ל-23 באפריל החלימו 645, מתו 13, ו-54 עדיין היו חולים. נכון ליולי 2020 מתו 14 אנשים בסך הכל. על האונייה היו 15 ישראלים, שארבעה מהם נדבקו בנגיף ופונו לבית החולים בעיר יוקוהמה במצב קל. ב-20 בפברואר 11 הנוסעים הישראלים שלא נדבקו פונו מהאונייה, הוטסו לישראל במטוס פרטי, והועברו לבידוד של 14 יום במרכז הרפואי ע"ש חיים שיבא – תל השומר. ב-21 בפברואר אובחנה בבידוד בשיבא נוסעת ישראלית שנדבקה בנגיף. במרץ 2020, אוניית התענוגות גרנד פרינסס אשר גם היא חלק מסדרת גרנד בדומה לדיימונד פרינסס, הוכנסה להסגר בסן פרנסיסקו לאחר שגם בה התפרץ הנגיף. מדיה וקבצים בנושא דיימונד פרינסס בוויקישיתוף אתר האינטרנט הרשמי של דיימונד פרינסס (באנגלית) דאג בוג קלארק, ‏שיט בלהות: כך נראו שבועיים גורליים בתוך הדיימונד פרינסס, באתר גלובס, 26 בספטמבר 2020 COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל B. N. O. News, Tracking coronavirus: Map, data and timeline, BNO News, ‏2020-04-01 (באנגלית אמריקאית) Japan: Diamond Princess coronavirus cases 2020, Statista (באנגלית) Leah F. Moriarty, Public Health Responses to COVID-19 Outbreaks on Cruise Ships — Worldwide, February–March 2020, MMWR. Morbidity and Mortality Weekly Report 69, 2020 doi: 10.15585/mmwr.mm6912e3 סיון חילאי ואיתי בלומנטל, וסעי "ספינת הקורונה" נחתו בישראל: "אנחנו בריאים", באתר ynet, 21 בפברואר 2020 דנה ירקצי‏, מקרה ראשון בישראל: אחת מנוסעי ספינת הקורונה שנשלחו לבידוד נדבקה בנגיף, באתר וואלה, 21 בפברואר 2020